
Arvamuse andmine ehitatud Elektrijaama tee 59 asuva tehnoloogilise raudteeülesõidukohale
1. ASJAOLUD JA MENETLUSE KÄIK
12.04.2012. a Tehnilise Järelevalve Ameti poolt laekus kasutusloa taotlus arvamuse saamiseks Elektrijaama tee 59 asuva ehitatud tehnoloogilise raudteeülesõidukoha (ehitisregistri kood 220649559) kasutamiseks. 
Kasutusloa taotlusega on laekunud ka Raudteerajatise ülevaatuse akt nr E-22-12. Ülevaatuse teostas 11.04.2012. a Tehnilise Järelevalve Ameti 05.04.2012 otsusega nr 1-11/12/149 moodustatud ülevaatuskomisjon. 
Komisjoni liikmed on kontrollinud rajatise nõuetele vastavust, rajatise vastavust kasutusloa taotlemisel esitatud teostusjoonistele, rajatise tehniliste dokumentide olemasolu ja nõuetele vastavust. Kontrolli tulemus: Elektrijaama tee 59 tehnoloogiline ülesõit vastab nõuetele.
Raudteeseaduse  §31 lõige 2 kohaselt Tehnilise Järelevalve Amet esitab kasutusloa taotluse kohalikule omavalitsusele arvamuse saamiseks ning sama paragrahvi lõige 6 alusel linnavalitsus annab arvamuse 10 päeva jooksul kasutusloa taotluse saamise päevast arvates.
2.   ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Raudteeseaduse §31 lõige 6 kohaselt valla- või linnavalitsus annab arvamuse kümne päeva jooksul Tehnilise Järelevalve Ametilt kasutusloa taotluse saamisest arvates.

3.   OTSUS

Narva Linnavalitsusel puuduvad vastuväited kasutusloa andmiseks ehitatud tehnoloogilise raudteeülesõidukohale.
4.  RAKENDUSSÄTTED

4.1. Käesolev korraldus jõustub seadusega ettenähtud korras..
4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

